в ремонта на изделия или съставни продукти, които вече не се произвеждат, следва да води до намаляване на работното натоварване на Европейската агенция по химикали („Агенцията“) при оценяването на заявленията за разрешение в тези специфични случаи. Таксите, които се събират за такива заявления, следва да са съизмерими с очакваното работно натоварване на Агенцията в такива случаи и следователно — да са по-ниски в сравнение с таксите, които се събират за заявленията за други употреби. Поради същите причини таксите, които се прилагат за преразглеждането на разрешения, предоставени за посочените употреби, следва да се намалят в същата пропорция.
 (7)
 Поради това Регламент (ЕО) No 340/2008 на Комисията (7) следва да бъде съответно изменен.
 (8)
 Мерките, предвидени в настоящия регламент, са в съответствие със становището на комитета, създаден съгласно член 133 от Регламент (ЕО) No 1907/2006,
 ПРИЕ НАСТОЯЩИЯ РЕГЛАМЕНТ:
 Член 1
 С настоящия регламент се изпълняват член 61, параграф 1, член 62, параграф 4, буква д) и член 62, параграф 5, буква а) от Регламент (ЕО) No 1907/2006 по отношение на заявленията за разрешение и докладите за преразглеждане за всяка от долупосочените употреби на дадено вещество (в самостоятелен вид или в смес), вписано в приложение XIV към същия регламент:
 а)
 производството на резервни части като изделия или като съставни продукти за ремонта на изделия или съставни продукти, чието производство е престанало или ще престане преди датата на забрана за даденото вещество, посочена в приложение XIV, когато това вещество е било използвано в производството на тези изделия или съставни продукти и те не могат да функционират по предназначение без тази резервна част, а резервната част не може да бъде произведена без това вещество („производство на резервни части, които вече не се произвеждат“);
 б)
 ремонта на изделия или съставни продукти, чието производство е престанало или ще престане преди датата на забрана за даденото вещество, посочена в приложение XIV, когато това вещество е било използвано в производството на тези изделия или съставни продукти и те не могат да бъдат ремонтирани, без да се използва това вещество („ремонт на изделия или съставни продукти, които вече не се произвеждат“).
 Член 2
 1. Заявлението за разрешение съгласно член 62 от Регламент (ЕО) No 1907/2006 за употребата на дадено вещество в производството на резервни части, които вече не се произвеждат, или в ремонта на изделия или съставни продукти, които вече не се произвеждат, се счита за отговарящо на изискванията на член 62, параграф 4, буква д) от същия регламент, когато включва следното:
 а)
 описание и анализ на функцията на веществото; и
 б)
 обосновка, която доказва, че условията, определени съответно в буква а) или буква б) от член 1 от настоящия регламент, са изпълнени.
 2. Заявлението за разрешение съгласно член 62 от Регламент (ЕО) No 1907/2006 за употребата на дадено вещество в производството на резервни части, които вече не се произвеждат, или в ремонта на изделия или съставни продукти, които вече не се произвеждат, се счита за отговарящо на изискванията на член 62, параграф 5, буква а) от същия регламент, когато включва следното:
 а)
 кратко описание на въздействията върху здравето на